|  |
| --- |
| Agencija za održivi razvoj Općine Antunovac – RODA d.o.o. za gospodarski i ruralni razvoj i poticanje poduzetništva |
| Izvješće o radu |
| za 2024. godinu |

|  |
| --- |
| Direktorica Doris Pavlović Užar, mag. cult.29. svibnja 2025. godine |

****

**IZVJEŠĆE**

**o radu za 2024. godinu**

Agencija za održivi razvoj Općine Antunovac – RODA d.o.o. za gospodarski i ruralni razvoj i poticanje poduzetništva (u daljnjem tekstu: Agencija RODA d.o.o.), osnovana je od strane Općine Antunovac dana 13. prosinca 2013. godine Izjavom o osnivanju društva s ograničenom odgovornošću, a upisana je u Trgovački sud u Osijeku dana 18. prosinca 2013. godine. Temeljni kapital Agencije iznosi 20.000,00 kuna / 2.654,46 euro (fiksni tečaj konverzije 7.53450) i sastoji se od jednog poslovnog djela u cijelosti unesenog u novcu, kojeg preuzima Općina Antunovac, jedini osnivač, jedini član d.o.o. i 100%-tni vlasnik Agencije. Agencija RODA d.o.o. osnovana je kao trgovačko društvo i zadužena je za operativno provođenje mjera za razvoj gospodarstva i poduzetništva na lokalnoj razini, poticanje i privlačenje investicija te iniciranje i realizaciju projekata poticanja gospodarskog razvitka i poduzetništva, objedinjavajući rad gospodarskih subjekata, lokalnih i regionalnih poduzetničkih institucija te visokoobrazovnih institucija i centara znanja. Kako je i navedeno u Izjavi o osnivanju društva, djelatnosti su prvenstveno osmišljavanje i izrada programa i projekata za jedinicu lokalne samouprave za dobivanje nepovratnih sredstava putem nacionalnih i europskih fondova te savjetodavne i konzultantske usluge poduzetnicima, obiteljskim poljoprivrednim gospodarstvima i svim ostalim subjektima sa područja Osječko – baranjske županije. Prema obavijesti o razvrstavanju poslovnog subjekta prema NKD-u 2007., Agencija obavlja djelatnost „Reguliranje i poboljšanje poslovanja u gospodarstvu“ (brojčana oznaka razreda: 8413). Registrirana je kao poduzetnička potporna institucija u skladu sa Zakonom o unapređenju poduzetničke infrastrukture i verificirana u Jedinstvenom registru poduzetničke infrastrukture – JRPI pri Ministarstvu gospodarstva, poduzetništva i obrta. Tijekom 2023. godine u Agenciji RODA d.o.o. bilo je zaposleno 6 osoba na neodređeno vrijeme.

U 2024. godini, Agencija RODA d.o.o. provodila je aktivnosti sukladno Planu rada za 2024. godinu, koji je odobren na 22. Skupštini održanoj u prosincu 2023. godine. Prema navedenom Planu rada, Agencija RODA d.o.o. doprinijela je provedbi sljedećih aktivnosti:

* **Projekt „Inovacijski centar Antunovac“**

U 2024. godini završena je provedba projekta Inovacijski centar Antunovac te je isti započeo s radom. Projekt „Inovacijski centar Antunovac“ prijavljen je i odobren u okviru Javnog poziva za iskaz interesa za financiranje projekata prema Programu podrške gospodarskoj revitalizaciji Slavonije, Baranje i Srijema kojeg je raspisalo Ministarstvo regionalnoga razvoja i fondova Europske unije. Projektnu prijavu za Općinu Antunovac pripremila je Agencija RODA d.o.o., koja je potom i administrativno pratila provedbu projekta. Namjena objekta Inovacijski centar Antunovac je višestruka, od održavanja manifestacija u svrhe jačanja poduzetničkog potencijala šireg područja i drugih društvenih događaja do osnaživanja dionika poticanjem na implementiranje inovacijskih rješenja u svom poslovanju, što će pridonijeti održivosti gospodarskog razvoja te povećanju atraktivnosti ruralnog prostora. Temeljem Ugovora o pravu upravljanja, korištenja i održavanja objekta, radi organizacije rada Inovacijskog centra Antunovac, objektom upravlja i održava ga Agencija za održivi razvoj Općine Antunovac – RODA d.o.o. Ukupna je vrijednost provedenog projekta 1.841.832,91 eura, od čega odobreno sufinanciranje iznosi 783.064,57 eura. Provedba projekta započela je 1. lipnja 2022. godine, a trajala je do 26. srpnja 2024. godine.

Provedeno ulaganje u izgradnju Inovacijskog centra Antunovac dugoročno će omogućiti niz koristi lokalnom i regionalnom gospodarstvu, kao i nacionalnoj ekonomiji. Naime, projektom „Inovacijski centar Antunovac“ nastoji se odgovoriti na razvojne izazove i strukturne poteškoće gospodarstva Istoka Hrvatske kojeg treba modernizirati i diversificirati kako bi se omogućio industrijski prijelaz na sektorske niše s većom dodanom vrijednošću, smanjila nezaposlenost te povećao životni standard. Izgradnjom objekta na k.č.br. 538/1 k.o. Antunovac ostvarena je sinergija poduzetničko-potpornih usluga u okviru Poduzetničkog inkubatora i akceleratora Antunovac te usluga Inovacijskog centra Antunovac.

* **Projekt „Izgradnja dječjeg vrtića u Ivanovcu“**

Agencija RODA d.o.o. pripremila je za Općinu Antunovac projektni prijedlog „Izgradnja dječjeg vrtića u Ivanovcu“ te u studenom 2024. godine podnijela projektnu prijavu Ministarstvu znanosti, obrazovanja i mladih u okviru Poziva na dodjelu bespovratnih sredstava „Osiguravanje infrastrukturnih uvjeta za povećanje dostupnosti ranog i predškolskog odgoja i obrazovanja“. Projektna prijava je tijekom provjere udovoljila svim pretpostavkama Poziva te je upućena u iduću aktivnost postupka dodjele – donošenje odluke o financiranju. Ukupna je vrijednost projekta 2.095.309,95 eura. Projektom će se osigurati infrastrukturni uvjeti na području naselja Ivanovac, gdje trenutno ne postoji objekt dječjeg vrtića. Kroz izgradnju i opremanje područnog vrtića s 3 dnevna boravka, od čega 1 dnevni boravak za jasličku skupinu te 2 dnevna boravka za vrtićku skupinu, izgradit će se dodatni kapaciteti od 52 mjesta za djecu vrtićke dobi na području Općine Antunovac te omogućiti obiteljima postizanje ravnoteže između poslovnog i privatnog života, što će ujedno doprinijeti podizanju životnog standarda i kvalitete života u lokalnoj zajednici tj. ostvarenju zadanih ciljeva ovoga projekta.

* **Projekt u okviru Javnog poziva za neposredno sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina (JP ZO – 5/2024)**

Agencija RODA d.o.o. pripremila je za Općinu Antunovac projektni prijedlog u okviru Javnog poziva za neposredno sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina (JP ZO – 5/2024) te podnijela projektnu prijavu u ožujku 2024. godine Fondu za zaštitu okoliša i energetsku učinkovitost. Projekt je odobren za financiranje te je započeo s provedbom, a obuhvaća sadnju 196 stabala i 132 grmova čime će se ostvariti doprinos povećanju stabilnosti i otpornosti ekosustava lokalne zajednice na klimatske promjene. Projektne aktivnosti usmjerene su razvoju “zelene infrastrukture” u naselju Antunovac, odnosno sadnji stabala i grmlja na k.č.br. 540 – Jezero Antunovac, koje će poslužiti kao zaklon, odnosno sigurne točke u slučaju ekstremnih vrućina (“skloništa od toplinskih valova”), a što je osobito značajno za djecu i starije osobe lošijeg zdravstvenog stanja. Sadnja stabala ujedno će doprinijeti kompenzaciji emisija ispušnih plinova automobila te smanjenju emisije CO2 općenito. Razdoblje provedbe projekta je od 27. ožujka 2024. godine do 27. rujna 2026. godine (30 mjeseci), a ukupan iznos projekta je 127.491,20 eura, od čega je 159.364,00 eura iznos sufinanciranja bespovratnih sredstava Fonda za zaštitu okoliša i energetsku učinkovitost. U 2024. godini Agencija RODA d.o.o. administrativno je pratila provedbu projekta.

* **Zaželi – skrbim za druge, brinem za sebe IV**

Agencija RODA d.o.o. pripremila je projektni prijedlog te u listopadu 2023. godine podnijela projektnu prijavu za nositelja projekta Općinu Antunovac za projekt „Skrbim za druge, brinem za sebe IV“, na Otvoreni trajni poziv „Zaželi – prevencija institucionalizacije– faza IV“ (SF. 3.4.11.01.)“ okviru Operativnog programa Učinkoviti ljudski potencijali 2021.-2027. kojega je raspisalo Ministarstvo rada, mirovinskoga sustava, obitelji i socijalne politike. Projekt je odobren te je započeo s provedbom u prosincu 2023. godine te se provedba nastavila i tijekom cijele 2024. godine. Ukupna vrijednost projekta iznosi 1.440.000,00 eura te se financira u stopostotnom iznosu bespovratnih sredstava iz Europskog socijalnog fonda +. Cilj projekta je povećati socijalnu uključenost i prevenciju institucionalizacije ranjivih skupina, osiguravanjem dugotrajne skrbi pružanjem usluge potpore i podrške u svakodnevnom životu osobama starijim od 65 godina i osobama s invaliditetom (18 i više godina) s područja Općine Antunovac.

Ciljane skupine su osobe starije od 65 godina i odrasle osobe s invaliditetom (18 i više godina) sa područja Općine Antunovac.

Osim kontinuirane osnovne aktivnost pružanja usluge potpore i podrške starijim osobama i osobama s invaliditetom projektom će se provesti zapošljavanje pružatelja usluga za najmanje 6 pripadnika ciljane skupine koje će uključivati organiziranje prehrane, obavljanje kućanskih poslova, održavanje osobne higijene te zadovoljavanja drugih svakodnevnih potreba ciljane skupine na 32 mjeseca. Kao rezultat projekta pružanjem usluga potpore i podrške u svakodnevnom životu za najmanje 180 osoba starijih od 65 godina i odraslih osoba s invaliditetom (18 i više godina) s područja Općine Antunovac pridonijeti će se njihovoj većoj socijalnoj uključenosti, prevenciji institucionalizacije, ostanku u vlastitom domu te osiguravanju prava na život u zajednici. Razdoblje provedbe je 36 mjeseci (7. prosinca 2023. godine do 7. prosinca 2026. godine).

* **Projekt „Uređenje manipulativnih površina na mjesnom groblju u Antunovcu“**

Agencija RODA d.o.o. pripremila je za Općinu Antunovac projektni prijedlog „Uređenje manipulativnih površina na mjesnom groblju u Antunovcu“ koji je u 2024. godini odobren za financiranje u okviru Natječaja za provedbu tipa operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ Lokalne akcijske grupe Vuka-Dunav. Cilj projekta je poboljšanje životnih uvjeta u naselju Antunovac sanacijom, izgradnjom staze i uređenjem okolne zelene površine na mjesnom groblju u Antunovcu, budući da trenutna staza na groblju nije u reprezentativnom stanju te nedostaje adekvatan pristup do mjesnog groblja. Realizacijom projekta na mjesnom groblju u Antunovac izgradit će se novih 440 m² pristupne betonske površine, čime će se poboljšati pristup mjesnom groblju, kako lokalnom stanovništvu tako i ostalim posjetiteljima. Ukupan iznos projekta je 27.445,55 euram od čega je iznos odobrenih bespovratnih sredstava: 24.701,00 eura. Razdoblje provedbe projekta je od 10. svibnja 2024. do 10. svibnja 2025. godine. U 2024. godini Agencija RODA d.o.o. administrativno je pratila provedbu projekta i pripremala izvješća o napretku, te iste upućivala nadležnom provedbenom tijelu.

* **Pilot projekt Javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole**

Agencija RODA d.o.o. pripremila je projektni prijedlog te u lipnju 2024. godine podnijela projektnu prijavu Ministarstvu demografije i useljeništva za nositelja projekta Općinu Antunovac za Pilot projekt Javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole. Projekt je odobren za financiranje te je započeo s provedbom u srpnju 2024. godine.

Provedba projekta podrazumijeva organizaciju i provedbu poduke tenisa za 40 djece predškolske dobi i djece od I. do IV. razreda osnovne škole, na području Općine Antunovac. Projekt doprinosi psiho-motoričkom i emocionalnom razvoju djece te unaprjeđenju kvalitete života i financijskom rasterećenju roditelja, kroz poticanje sudjelovanja djece u izvanškolskim aktivnostima. Na taj se način doprinosi osiguranju boljih socio-ekonomskih uvjeta i socijalne kohezije u lokalnoj zajednici, kroz organizaciju poduke tenisa koja je u okviru projekta besplatna za sve sudionike, a također za sve sudionike osigurana je sportska oprema za vrijeme trajanja poduke. Uz poduku tenisa, organizirat će se i događaj „Sportski bonton“, kao i završni cjelodnevni sportsko-edukativni događaj koji uključuje interaktivnu radionicu, turnir u tenisu te završno druženje.

Projekt je ukupne vrijednosti 20.860,00 eura te je u cijelosti financiran sredstvima Ministarstva demografije i useljeništva. U 2024. godini Agencija RODA d.o.o. administrativno je pratila provedbu projekta i pripremala izvješća o napretku, te iste upućivala nadležnom provedbenom tijelu.

* **Projekt „Izgradnja parkirališta na k.č.br. 185/5 k.o. Antunovac“**

Agencija RODA d.o.o. pripremila je za Općinu Antunovac projektni prijedlog „Izgradnja parkirališta na k.č.br. 185/5 k.o. Antunovac“ te u lipnju 2024. godine podnijela projektnu prijavu Ministarstvu prostornoga uređenja, graditeljstva i državne imovine u okviru Javnog poziva za sufinanciranje projekata gradova i općina za poticanje razvoja komunalnog gospodarstva i ujednačavanje komunalnog standarda u 2024. godini. Projekt je odobren za financiranje te je započeo s provedbom u listopadu 2024. godine. Cilj projekta je izgradnja parkirališta na k.č.br. 185/5 u k.o. Antunovac, u naselju Antunovac. Glavne aktivnosti projekta uključuju izvođenje građevinskih radova na k.č.br. 185/5 površine 423 m2 te uslugu stručnog nadzora nad radovima. Provedbom projekta izgrađeno je ukupno 25 parkirališnih mjesta od čega su 2 prilagođena osobama s invaliditetom i osobama smanjene pokretljivosti. Na parkiralištu je izvedena sva potrebna vertikalna i horizontalna signalizacija i uređena je okolna zelena površina u skladu s načelima zaštite okoliša. Parkirališnim mjestima s javne prometne površine može se pristupiti kolnim prilazom po cijeloj širini čestice koji se spaja s prilaznom prometnicom širine 3,0 m. Na ovaj način ostvaren je doprinos dostupnosti komunalne infrastrukture te je ostvaren pozitivan utjecaj na održivost razvoja lokalne zajednice kroz poboljšanje pristupa mjesnom groblju u naselju Antunovac lokalnom stanovništvu i drugim posjetiteljima (2.036 stanovnika u naselju Antunovac i ukupno 3.411 stanovnika na cjelokupnom području Općine Antunovac - DZS,Popis stanovništva 2021). Projekt ujedno doprinosi podržavanju gospodarske i socijalne revitalizacije slabije razvijenog područja podizanjem razine kvalitete javnih komunalnih usluga, a u potpunosti je realiziran do 31. prosinca 2024. godine. U 2024. godini Agencija RODA d.o.o. administrativno je pratila provedbu projekta i pripremala izvješća o napretku, te iste upućivala nadležnom provedbenom tijelu.

* **Projekt „Sanacija cestovne odvodnje u dijelu Duge ulice u Ivanovcu“**

U veljači 2024. godine Agencija RODA d.o.o. za Općinu Antunovac pripremila je projektni prijedlog „Sanacija cestovne odvodnje u dijelu Duge ulice u Ivanovcu“ te podnijela prijavu Ministarstvu regionalnog razvoja i fondova Europske unije u okviru Programa podrške regionalnom razvoju. Projekt je odobren za financiranje te je proveden u razdoblju od ožujka do studenoga 2024. godine. Cilj projekta je bio doprinijeti ostvarenju vlastitih razvojnih potencijala i podizanju standarda lokalne zajednice kroz povećanje dostupnosti komunalne infrastrukture, putem aktivnosti sanacije sustava odvodnje prometnice, u neposrednoj blizini raznih javnih i društvenih sadržaja, uz posljedično povećanje sigurnosti stanovništva u svakodnevnom prometu. Sanacija cestovne odvodnje u okviru ovoga projekta provedena je u naselju Ivanovac u Dugoj ulici k.č.br. 1352, u kojoj su smješteni brojni javni i društveni sadržaji. Realizacijom ovoga projekta, sanirana je odvodnja prometnice u punoj dužini od 336 metara. Osim podizanja razine komunalnog uređenja i sigurnosti stanovništva, sanacija odvodnje prometnice omogućila je veću dostupnost javnih i društvenih sadržaja koji se nalaze u navedenoj ulici, tijekom cijele godine. . U 2024. godini Agencija RODA d.o.o. administrativno je pratila provedbu projekta i pripremala izvješća o napretku, te iste upućivala nadležnom provedbenom tijelu.

* **Projekt ulaganja u objekt dječjeg vrtića (izgradnja antistres podloge u dječjem vrtiću u Antunovcu)**

Agencija RODA d.o.o. u veljači 2024. godine za Općinu Antunovac pripremila je projektni prijedlog „Projekt ulaganja u objekt dječjeg vrtića (izgradnja antistres podloge u dječjem vrtiću u Antunovcu)“ te podnijela projektnu prijavu Središnjem državnom uredu za demografiju i mlade u okviru Poziva za prijavu projekata usmjerenih na poboljšanje materijalnih uvjeta u dječjim vrtićima u 2024. godini. Projekt je odobren za financiranje te je proveden u razdoblju od ožujka do rujna 2024. godine. Cilj projekta je provođenje poticajne demografske i obiteljske politike na području Općine Antunovac uređenjem vanjskih terena u dvorištu dječjeg vrtića u Antunovcu postavljanjem anti-stres podloge za vanjske terene, na površini od 350m², kako bi se povećala sigurnost djece prilikom igre te omogućilo više boravka na svježem zraku. Općina Antunovac vlasnik je dječjeg vrtića u Antunovcu izgrađenog na k.č.br. 475/2 k.o. Antunovac 2013. godine. Provedbom planiranog ulaganja podići će se kvaliteta institucijskog zbrinjavanja djece predškolske dobi na području Općine Antunovac te će se ujedno smanjiti regionalne razlike u sustavu ranog i predškolskog odgoja i obrazovanja, budući da trenutno dječji vrtić u Antunovcu u postojećem stanju vanjskih terena dječjeg igrališta ne može konkurirati dječjim vrtićima u urbanom području u okolici. Predviđeni troškovi uključuju provođenje aktivnosti postavljanja anti-stres podloge za vanjske terene te uslugu nadzora nad radovima. Provedba predviđenih aktivnosti rezultirat će dodavanjem novog sadržaja, odnosno postavljanjem anti-stres gumene podloge za sigurniju igru na otvorenom, kojom se neće samo unaprijediti sigurnost djece, već im se i omogućiti boravak na otvorenom čak i u periodu godine popraćenom oborinama. Na taj će se način doprinijeti poboljšanju materijalnih uvjeta vrtića i podizanju pedagoških standarda u ruralnoj sredini, čim će se ublažiti regionalne nejednakosti te ostvariti pozitivan utjecaj na demografsku i obiteljsku politiku. S obzirom na navedeno, omjer između predviđenih troškova i očekivanih rezultata je realan te je riječ o minimalnim troškovima potrebnima za ostvarenje planiranih aktivnosti. U 2024. godini Agencija RODA d.o.o. administrativno je pratila provedbu projekta i pripremala izvješća o napretku, te iste upućivala nadležnom provedbenom tijelu.

* **Projekt „Izgradnja vanjskog nogometnog igrališta za mali nogomet s umjetnom travom“**

U 2024. godini završena je provedba projekta „Izgradnja vanjskog nogometnog igrališta za mali nogomet“. Projektni prijedlog prijavljen je i odobren u okviru Natječaja za sufinanciranje izgradnje, građevinskog zahvata i opremanja sportskih građevina u 2023. godini Ministarstva turizma i sporta Republike Hrvatske, a isto tako i okviru Javnog poziva za sufinanciranje kapitalnih ulaganja u sportske objekte i terene na području Osječko-baranjske županije u 2023. godini. Izgradnjom novog sportskog igrališta i pripadajuće pristupne staze poboljšana je kvaliteta bavljenja sportom na području Općine Antunovac te je ostvaren poticaj javnosti na bavljenje sportskim aktivnostima, posebice na djecu i mlade. Realizacijom projekta izgrađeno je nogometno igralište za mali nogomet s umjetnom travom dimenzije 40,0 i 20,0 m, te opremljeno zaštitnom ogradom i golovima, na površini od 1.006,95 m². Ukupna je vrijednost projekta iznosila 82.122,24 eura, od čega iznos odobrene potpore Ministarstva turizma i sporta iznosi 26.545,00 eura, a iznos potpore Osječko-baranjske županije iznosi 40.000,00

eura. Preostali iznos osigurala je Općina Antunovac iz svojih proračunskih sredstava. U 2024. godini Agencija RODA d.o.o. administrativno je pratila provedbu projekta i pripremala izvješća o napretku, te iste upućivala nadležnom provedbenom tijelu.

* **Projekt „Pametno danas za bolje sutra“**

U 2024. godini završena je provedba projekta „Pametno danas za bolje sutra“ ukupne vrijednosti 32.918,02 eura (248.020,82 kuna), sufinanciran sredstvima Fonda za zaštitu okoliša i energetsku učinkovitost, u iznosu od 26.334,42 eura (198.416,68 kuna). U ožujku 2024. godine održana je Završna konferencija projekta na kojoj je sudionicima prezentiran doprinos implementacije projektnih aktivnosti projektnim ciljevima, u pravcu održivosti i zaštite okoliša na području lokalne zajednice. Provedba projekta rezultirala je postavljanjem dodatnih kamera za nadzor prometa te kamera za prevenciju nastanka divljih deponija. Implementirano je jedno digitalno rješenje za prijavu komunalnih problema na postojećoj mrežnoj stranici Općine Antunovac uz osiguravanje informacija o kvaliteti okoliša. Tijekom provedbe projekta izvještavano je o projektnim aktivnostima putem objava na postojećoj mrežnoj stranici te na društvenoj mreži Općine Antunovac, u svrhu informiranja mještana i šire javnosti. Projektom je omogućeno učinkovitije korištenje javnih sredstava, uz podizanje razine kvalitete javnih usluga i poboljšanje mogućnosti sudjelovanja u procesima javne uprave. Javnosti je omogućen pristup podacima putem novog interoperabilnog digitalnog rješenja te je na taj način unaprijeđeno informiranje o radu javne uprave. Ujedno, ostvaren je doprinos poboljšanju stanja okoliša, uz podizanje razine kvalitete života te razine sigurnosti na prostoru lokalne zajednice. Agencija RODA d.o.o. administrativno je pratila provedbu projekta i pripremala izvješća o napretku, te iste upućivala nadležnom provedbenom tijelu.

* **Projekt „Rekonstrukcija ulice kralja Zvonimira u Antunovcu“**

Agencija RODA d.o.o. u travnju 2024. godine pripremila je za Općinu Antunovac projektni prijedlog „Rekonstrukcija ulice kralja Zvonimira u Antunovcu“ te podnijela projektnu prijavu Agenciji za plaćanja u poljoprivredi, ribarstvu i ruralnom razvoju u okviru Natječaja za provedbu intervencije 73.13. Potpora javnoj infrastrukturi u ruralnim područjima iz Strateškog plana Zajedničke poljoprivredne politike Republike Hrvatske 2023. – 2027.

Cilj projekta je poboljšanje životnog standarda i sigurnosti stanovništva u ruralnom području, rekonstrukcijom cestovne infrastrukture u Ulici kralja Zvonimira u Antunovcu, uz automatiziranje rada javne rasvjete te postavljanje rješenja u vidu pješačkog prijelaza s pozivnim semaforom u neposrednoj blizini dječjeg vrtića. Zahvatom je također predviđena rekonstrukcija rješenja oborinske odvodnje uz predmetnu cestu te zaštita i izmještanje postojećih instalacija. Trenutno stanje prometnice nije zadovoljavajuće, kolnička infrastruktura je oštećena, a rasvjetna tijela su zastarjela te ne pružaju adekvatno osvjetljenje, predstavljajući potencijalnu opasnost uslijed smanjene vidljivosti. Projekt će rezultirati rekonstrukcijom nerazvrstane ceste u naselju Antunovac, u duljini od 808,28 metara te podizanjem razine sigurnosti prometovanja stanovnika Općine Antunovac, kako vozača, tako i pješaka, ali i podizanjem razine energetske učinkovitosti u vidu smanjenja troškova električne energije javne rasvjete primjenom svjetlostaja. Procijenjena vrijednost projekta iznosi 918.761,50 eura.

* **Izvještavanje o izvršenju Provedbenog programa Općine Antunovac za razdoblje 2021.-2025.**

Agencija RODA d.o.o. u 2023. godini pratila je pokazatelje ostvarenja mjera te pripadajućih ciljeva i aktivnosti definiranim Provedbenim programom Općine Antunovac za razdoblje 2021.-2025. (u daljnjem tekstu: Provedbeni program) u svrhu izvještavanja regionalnog koordinatora. U siječnju 2023. godine, Agencija RODA d.o.o. izradila je i podnijela Godišnje izvješće o provedbi Provedbenog programa Općine Antunovac za razdoblje 2021. - 2025. (Izvještajno razdoblje od 1. siječnja do 31. prosinca 2022. godine). Uz navedeno, Agencija RODA d.o.o. u kolovozu i prosincu 2023. godine izvršila je izmjene i dopune Provedbenog programa, radi usklađivanja s Planom razvoja Osječko-baranjske županije za razdoblje do 2027. godine i rebalansom Proračuna Općine Antunovac.

U skladu s odredbama Zakona o sustavu strateškog planiranja i upravljanja razvojem Republike Hrvatske („Narodne novine“ br. 123/17), Provedbeni program kratkoročni je akt strateškog planiranja koji osigurava provedbu posebnih ciljeva akata strateškog planiranja i poveznicu s proračunom jedinice samouprave. Cilj izrade Provedbenog programa je osigurati upravnim tijelima Općine Antunovac, ali i svim ostalim dionicima Općine Antunovac, učinkovit i djelotvoran alat pri određivanju i provedbi mjera i aktivnosti za ostvarenje vizije razvoja. Provedbeni program obuhvaća razvoj svih sektora (civilni, javni, privatni) te identificira probleme, potrebe i razvojne projekte koji će biti smjernica za održivi razvoj Općine, pripremu projekata financiranih sredstvima Europske unije i drugih javnih izvora, razvoj poduzetništva te gospodarski i ruralni razvoj. Provedbeni program Općine Antunovac odnosi se na razdoblje od svibnja 2021. godine do travnja 2025. godine, odnosno na vrijeme trajanja mandata općinskog načelnika kao izvršnog tijela jedinice lokalne samouprave.

* **Promocija poduzetništva u poduzetničkom inkubatoru i akceleratoru Antunovac u Gospodarskoj zoni Antunovac – Poduzetnički glasnik i Newsletter**

Nakon što je u 2020. godini pokrenut Poduzetnički glasnik u svrhu promocije poduzetništva u Poduzetničkom inkubatoru i akceleratoru Antunovac i Gospodarskoj zoni Antunovac te na području Općine Antunovac, LAG-a Vuka-Dunav te na širem području djelovanja Agencije RODA d.o.o. kao poduzetničko-potporne institucije, u 2022. godini objavljeno je treće izdanje Poduzetničkog glasnika. Isti je pokrenut u okviru provedbe projekta Agencije RODA d.o.o. „Oslonac u poslovanju – PIA Antunovac!, KK.03.1.1.12.0017“, te će se i nadalje izdavati u tiskanom ili digitalnom izdanju. U okviru navedenog projekta pokrenut je i Newsletter s novostima iz svijeta poduzetništva, aktualnim natječajima i zanimljivostima, a koji se nastavio redovno slati jednom mjesečno i nakon završetka provedbe projekta, pa tako i tijekom cijele 2023. godine.

* **Sudjelovanje u projektu BOND i članstvo u udruzi Mreža poduzetničkih potpornih institucija – MREŽA BOND**

Agencija RODA d.o.o. aktivan je član Mreže poduzetničkih potpornih institucija – BOND, nastale kao rezultat provođenja aktivnosti u okviru projekta Razvoj mreže poduzetničkih potpornih institucija (PPI) putem Hrvatske agencije za malo gospodarstvo, inovacije i investicije (HAMAG BICRO). Mreža okuplja 58 članica, različitih tipova poduzetničkih potpornih institucija: razvojne agencije (lokalne, regionalne i razvojne agencije određene djelatnosti), poduzetničke centre, poduzetničke inkubatore, poduzetničke akceleratore, tehnološke parkove i centre kompetencija.

U 2023. godini Agencija RODA d.o.o. se prijavila na Javni poziv za podnošenje prijava za sudjelovanje u postupku testiranja standardiziranih usluga za poduzetnike i certificiranja postupka pružanja standardiziranih usluga Hrvatske agencije za malo gospodarstvo, inovacije i investicije (HAMAG BICRO) s ciljem povećanja razine poduzetničkih aktivnosti stvaranjem povoljnijeg poduzetničkog okruženja kako bi se na taj način osigurao stabilniji rast i razvoj cjelokupnog gospodarstva.

Kroz sudjelovanje u postupku testiranja standardiziranih usluga i certificiranja procedure pružanja istih Agencija RODA d.o.o. u 6. mjeseci je organizirala i provela 10 radionica i izvršila 50 individualnih savjetovanja za poduzetnike početnike, odnosno potencijalne poduzetnike i one u rastu i razvoju te ostvarila certifikat najviše razine 5. Time je omogućeno daljnje i invazivnije provođenje aktivnosti usmjerenih pružanju potpore i razvoju poduzetništva te stvorene prilike poduzetnicima i potencijalnim poduzetnicima da dobiju tražene informacije o uspostavljanju i unaprjeđenju svog poslovanja uz individualni pristup svakom pojedinom slučaju, a isto tako pružene detaljnije informacije o brojnim temama iz svijeta poduzetništva.

U okviru projekta BOND 2 HAMAG-BICRO-a uspostavljenja je i mreža mentora kroz koju je Agencija Roda d.o.o. kao poduzetničko potporna institucija prvih mjesec dana provedbe procesa mentoriranja popunili maksimalan broj poduzetnika dodijeljenih po pojedinoj poduzetničko-potpornoj instituciji.

* **Provođenje Programa akceleracije u okviru konzorcija „Akcelerator OSA“**

Sklapanjem Sporazuma o provedbi Programa akceleracije između HAMAG-BICRO-a i konzorcija „Akcelerator OSA“ kojega čine nositelj Poduzetnički inkubator BIOS d.o.o. Osijek te članovi Agencija za održivi razvoj općine Antunovac – RODA d.o.o., Tera Tehnopolis d.o.o., Centar za poduzetništvo Osijek i Sveučilište Josipa Jurja Strossmayera u Osijekui, uspostavljeni su uvjeti za započinjanje provedbe planiranih aktivnosti kako bi se provedbom Programa akceleracije nastojao omogućiti brži i kvalitetniji rast za najmanje 120 novoosnovanih poduzeća koja razvijaju inovativna rješenja te olakšao pristup tržištima kapitala, roba i usluga, a s ciljem povećanja njihove spremnosti za investicije kao i stope trogodišnjeg preživljavanja. Budući da u 2023. godini nje bio raspisan Javni poziv za iskaz interesa za sudjelovanjem u Fazi predakceleracije u okviru Programa akceleracije u sklopu mjere “Jačanje akceleracijske aktivnosti”, nisu se poduzimale dodatne radnje.

* **Usluge savjetovanja i informiranja poduzetnika**

Agencija RODA d.o.o. i u 2023. godini pružala je usluge individualnih savjetovanja i mentorstva novoosnovanim tvrtkama, poduzetnicima u razvoju te onima koji planiraju pokrenuti svoje poslovanje, čime je doprinijela jačanju lokalnih i regionalnih malih i srednjih poduzetnika, OPG-ova, obrtnika i drugih gospodarstvenika. Doprinijela je jačanju poduzetničkih kompetencija, znanja i vještina, posebno potencijalnih poduzetnika, žena i mladih, poduzetnika-početnika i poduzetnika u fazi rasta i razvoja. Također, Agencija RODA d.o.o. izvještavala je putem svoje mrežne stranice zainteresirane posjetitelje o aktualnim natječajima i mogućnostima financiranja projekata i poslovnih poduhvata sredstvima iz javnih izvora. Individualnim savjetovanjima i mentorstvom radila je na jačanju kompetencije poduzetnika za prijavu na aktualne natječaje radi sufinanciranja njihovih projekata sredstvima iz europskih fondova te nacionalnih, regionalnih, lokalnih i drugih javnih izvora.

* **Suradnja na provedbi Lokalne razvojne strategije 2023-2027 LAG-a Vuka-Dunav**

Agencija RODA d.o.o. tijekom 2023. godine aktivno je bila uključena u članstvo i rad LAG-a Vuka-Dunav u promociji proizvođača i područja na manifestacijama diljem Osječko-baranjske županije, ali i šire, te na edukacijama i širenju informacija o mogućnostima korištenja europskih sredstava za širenje djelatnosti na OPG-ovima, razvoj obrta i poduzetništva, turističkom potencijalu te razvoju infrastrukture u općinama na području LAG-a. Kroz Lokalnu razvojnu strategiju 2023-2027, definiraju se pravci ruralnog razvoja područja i planiraju budući tipovi intervencija, kroz koje će biti dostupna financiranja projektnih prijava putem LRS LAG-a u narednom programskom razdoblju.

* **Suradnja na izradi Strategije razvoja Urbane aglomeracije Osijek 2021.-2027.**

U svrhu učinkovitijeg planiranja, usklađivanja i provedbe politike regionalnog razvoja, posebno njezine urbane dimenzije, na prijedlog grada Osijeka, sjedišta Urbane aglomeracije Osijek, uz prethodno mišljenje svih lokalnih jedinica uključenih u pojedinu aglomeraciju i ministarstva nadležnog za prostorno uređenje, a sve navedeno temeljem članka 14. stavka 1. i stavka 4. Zakona o regionalnom razvoju Republike Hrvatske (NN 147/14, 123717, 118/18), ministrica regionalnog razvoja i fondova Europske unije donijela je Odluku o ustrojavanju Urbane aglomeracije Osijek za financijsko razdoblje 2021.-2027. U sastav Urbane aglomeracije Osijek ulaze slijedeće jedinice lokalne samouprave: Grad Osijek, Općina Antunovac, Općina Bilje, Općina Bizovac, Općina Čepin, Općina Erdut, Općina Ernestinovo, Općina Petrijevci, Općina Vladislavci i Općina Vuka. Navedenom Odlukom stekli su se svi preduvjeti za uspostavu institucionalnog okvira, te se pristupilo potpisivanju Sporazuma o suradnji tijekom izrade i provedbe Strategije razvoja urbane aglomeracije Osijek. Istim se definiraju okviri međusobne suradnje na izradi Strategije razvoja urbane aglomeracije Osijek. ITU mehanizam je temeljem pokazatelja iz 2014.-2020- prepoznat kao odličan alat za razvoj urbanih područja, i kao takav u novom financijskom razdoblju dobio je svoj zaseban program – ITP (Integrirani teritorijalni program) unutar kojega se nalaze i gradovi sa svojim ITU područjima. Područja ulaganja koja omogućuje ITP u novom financijskom razdoblju su stavljanje brownfield područja u funkciju, kulturna baština u funkciji turizma i drugih gospodarskih aktivnosti, prirodna baština, čisti i pametni gradski promet uključujući i biciklističke staze, inkubatori i slična poslovno-poduzetnička infrastruktura, digitalizacija uprave, javna turistička infrastruktura, zelena infrastruktura i energetska učinkovitost, socijalna infrastruktura i višenamjenska infrastruktura. Strategija razvoja urbanog područja kao akt strateškog planiranja u okviru politike regionalnog razvoja predstavlja preduvjet za korištenje ITU mehanizma za sedmogodišnje razdoblje u skladu s višegodišnjim financijskim okvirom kohezijske politike Europske unije. Kao i u prethodnom razdoblju, Agencija RODA d.o.o. je prikupljanjem relevantnih podataka sudjelovala u izradi ove Strategije, zastupajući pri tome interese i prioritete Općine Antunovac.

* **Ostale aktivnosti:**
* Upravljanje Poduzetničkim inkubatorom i akceleratorom (PIA) Antunovac,
* Organiziranje i sudjelovanje na manifestacijama, radionicama, seminarima, konferencijama i okruglim stolovima,
* Vođenje Kulturno-informativno turističkog centra Žnidarec,
* Upravljanje i održavanje mrežnih stranica <https://www.roda-antunovac.hr/> i <https://www.pia-antunovac.hr/> te upravljanje društvenim mrežama Agencije RODA d.o.o. i PIA Antunovac,
* Ostale marketinške aktivnosti.

**UPRAVLJANJE PODUZETNIČKIM INKUBATOROM**

**I AKCELERATOROM (PIA) ANTUNOVAC**

Temeljem Ugovora o pravu upravljanja, korištenja i održavanja objekta na k.č.br. 904/28 u k.o. Antunovac radi organizacije rada Poduzetničkog inkubatora i akceleratora Antunovac i Odluke o korištenju višenamjenskih poslovnih prostora te radu Poduzetničkog inkubatora i akceleratora Antunovac, Agencija RODA d.o.o. je u 2024. godini pružala usluge s ciljem poticanja i povećanja dostupnosti poduzetničke poslovne infrastrukture malim i srednjim poduzetnicima te upravljala održavala objekt sukladno pažnji dobrog gospodarstvenika i brinula o svim operativnim troškovima rada istoga.

Sukladno odredbama Javnog poziva za prikupljanje ponuda za zakup poslovnog prostora u Poduzetničkom inkubatoru i akceleratoru Antunovac, koji je objavljen na poveznicama: [www.opcina-antunovac.hr](http://www.opcina-antunovac.hr), [www.roda-antunovac.hr](https://www.roda-antunovac.hr/zakup-poslovnog-prostora), [www.pia-antunovac.hr](https://www.pia-antunovac.hr/zakup-poslovnog-prostora) u 2024. godini, od ukupno 36 raspoloživih prostora, zaključno s danom 31. prosinca 2024. godine, bilo je zauzeto 33 poslovna prostora. Tijekom 2024. godine poslovalo je ukupno 32 poslovna subjekta (obrti, udruge, zadruge, d.o.o., j.d.o.o.). Sklopljeno je 17 (sedamnaest) Ugovora o zakupu poslovnog prostora. Do kraja godine 1 (jednom) poslovnom subjektu je istekao Ugovor o zakupu poslovnog prostora, dok je 4 (četiri) poslovna subjekata raskinulo Ugovore o zakupu poslovnog prostora, no pri tome je važno napomenuti kako niti jedan subjekt koji je raskinuo ugovor nije kao razlog naveo nezadovoljstvo organizacijom rada i uvjetima poslovanja u PIA Antunovac. Pregled poslovnih subjekata s kojima je u 2024. godini sklopljen Ugovor o zakupu poslovnog prostora te koji su poslovali u PIA Antunovac, zaključno do dana 31. prosinca 2024. godine, prikazan je u sljedećoj tablici:

|  |  |  |  |  |  |
| --- | --- | --- | --- | --- | --- |
| **Br.** | **Naziv tvrtke** | **Broj ureda/poslovnog prostora** | **Datum početka zakupa** | **Trajanje zakupa****(br. godina)** | **Datum isteka zakupa**(do navedenog datuma) |
| 1 | MMM Agramservis d.o.o. | 22/Prizemlje | 5. 5. 2024. | 2 god. | 5. 5. 2026. |
| 2 | FIZIS PRO d.o.o. | 16/II kat | 6.5.2024. | 5. god. | 6.5.2029. |
| 3 | SEVERUS, obrt za knjigovodstvene usluge | 15/II kat | 10.5.2024. | 5. god. | 10.5.2029. |
| 4 | LAG Vuka -Dunav | 18/II kat21/II kat | 1.6.2024. | 3 god. | 1.6.2024. |
| 5 | GLOBAL AUTOMATION SERVICES d.o.o. | 18/I kat | 6.6.2024. | 2 god. | 6.6.2026. |
| 6 | DIMIDIUM PROJEKT d.o.o. | 28/I kat29/I kat | 13.6.2024. | 5 god. | 13.6.2029. |
| 7 | STORM LOG d.o.o. | 27/I kat | 1.7.2024. | 5 god. | 1.7.2029. |
| 8 | HANNICH d.o.o. | 23/Prizemlje | 1.7.2024. | 2 god. | 1.7.2026. |
| 9 | AECOS d.o.o. | 9/Prizemlje | 16.8.2024. | 5 god. | 16.8.2029. |
| 10 | KOPKO d.o.o. | 35/Prizemlje | 1.9.2024. | 5 god. | 1.9.2029. |
| 11 | VIMALU d.o.o. | 21/I kat | 1.10.2024. | 2 god. | 1.10.2026. |
| 12 | PROJEKT PLANUNG d.o.o. | 20/I kat | 1.11.2024. | 2 god. | 1.11.2026. |
| 13 | PVI Solar d.o.o. | 29/Prizemlje30/Prizemlje12/I kat | 1.11.2024. | 5 god. | 1.11.2029. |
| 14 | PVI d.o.o. | 27/Prizemlje28/Prizemlje13/I kat | 1.11.2024. | 5 god. | 1.11.2029. |
| 15 | SE PERKOVCI d.o.o. | 19/I kat | 11.11.2024. | 5 god. | 11.11.2029. |
| 16 | STAMAR j.d.o.o. | 17/I kat | 1.1.2025. | 5 god. | 1.1.2030. |
| 17 | ŠELO PROJEKT d.o.o. | 7/Prizemlje | 1.1.2024. | 5 god. | 1.1.2029. |
| 18 | BIPUS d.o.o. | 10/Prizemlje | 1.11.2023. | 3 god. | 1.11.2023. |
| 19 | MEDIA ORTAK,vl. Domagoj Šuster i Matija Pavković | 17/II kat | 1.10.2023. | 5 god. | 1.10.2028. |
| 20 | COMSA, S.A.U. Podružnica Zagreb | 24/Prizemlje | 18.9.2023. | 2 god. | 18.9.2025. |
| 21 | ZAŠTITA - ATEST d.o.o. | 11/Pizemlje | 1.7.2023. | 5 god. | 1.7.2023. |
| 22 | MAD con Bitola d.o.o. | 14/I kat | 1.6.2023. | 5 god. | 1.6.2028. |
| 23 | INTERVENTUS d.o.o. | 13/II kat | 2.5.2023. | 5 god. | 2.5.2028. |
| 24 | COLAS RAIL HRVATSKA | 16/I kat | 23.1.2023. | 2 god. | 23.1.2025. |
| 25 | Fakultet elektrotehnike, računarstva i informacijskih tehnologija Osijek (FERIT) | 34/Prizemlje | 16.03.2022. | 5 god. | 16.3.2027. |
| 26 | STUDIO 8 d.o.o. | 8/Prizemlje | 17.2.2022. | 3 god. | 17.2.2025. |
| 27 | CONSULT-KOP d.o.o. | 31/Prizemlje | 1.11.2021. | 5 god. | 1.11.2026. |
| 28 | OTIS d.o.o. | 25/Prizemlje | 1.11.2021. | 3 god. | 1.11.2024. |
| 29 | STUDIO 42. d.o.o. | 18/I kat | 15.12.2021. | 2 god i 1,5 mj. | 15.12.2026. |
| 30 | GERILA FILM obrt za video produkciju vl. Igor Sambolec | 21/I kat | 1.3.2023. | 1 god. i 1,5 mj. | 1.3.2025. |
| 31 | QUANTIUM d.o.o. | 19/I kat | 1.1.2023. | 1 god. i 9 mj. | 1.1.2028. |
| 32 | INTECCO d.o.o. | 20/I kat | 1.8.2024. | 2 mj. | 30.9.2024. |

U 2024. godini Agencija RODA d.o.o. iznajmljivala je sale za sastanke i konferencijsku dvoranu na temelju zaprimljenih upita, sukladno Odluci o korištenju višenamjenskih poslovnih prostora te radu Poduzetničkog inkubatora i akceleratora Antunovac kojom su uređeni uvjeti korištenja istih, a isto tako korištenje poslovnih prostora te rad Poduzetničkog inkubatora i akceleratora Antunovac. Informacije o uvjetima objavljeni su na mrežnoj stranici Agencije RODA d.o.o. ([www.roda-antunovac.hr](https://www.roda-antunovac.hr/najam-konferencijske-sale-dvorane)) kako bi bile javno dostupne svim potencijalni korisnicima.

U Antunovcu, 29. svibnja 2025. godine

|  |
| --- |
| Direktorica |
| Doris Pavlović Užar, mag. cult. |